 PLANIFICAREA RESURSELOR UMANE PLANIFICAREA RESURSELOR UMANE:CONCEPT, NECESITATE SI AVANTAJE Planificarea resurselor umane are in literatura de specialitate mai multe definitii; acestea desi nu sunt contradictorii, presupun totusi anumite diferente, in general sub aspect formal (prin formularea mai sintetica sau mai detaliata) dar si de continut, reflectind opinia diferitilor specialisti in ceea ce priveste continutul acestui proces. Astfel, conform definitiei date de Ministerul Muncii al Marii Britanii, planificarea resurselor umane este o strategie folosita pentru achizitionarea, utilizarea, imbunatatirea si retinerea resurselor umane ale intreprinderii1. A.Rotaru si A.Prodan considera ca planificarea resurselor umane este procesul de analiza si de identificare a nevoilor si disponibilitatilor de forta de munca ale organizatiei2. O definitie in acelasi sens dar mai detaliata este data de P.W.Anthony si colaboratorii care subliniaza ca planificarea resurselor umane reprezinta suma strategiilor de recrutare, selectare, pregatire, orientare profesionala, promovare si a regulilor de munca ale unei organizatii; este un proces menit sa transpuna planurile si obiectivele organizatiei in cerinte viitoare de angajare, precum si in planuri prevazute sa indeplineasca acele cerinte atit pe termen lung cit si pe termen scurt, prin utilizarea si dezvoltarea resurselor umane, a sistemului de recrutare si angajare a acestora3. Din analiza acestor definitii un aspect interesant care se observa este ca nu se specifica nimic despre concedierea angajatilor, desi in mod implicit procesul de planificare a resurselor umane poate avea ca rezultat si aceasta situatie. intr-o incercare de definire a planificarii resurselor umane consideram ca aceasta reprezinta un proces continuu si sistematic de analiza si identificare a necesarului de resurse umane in raport cu cerintele viitoare de forta de munca pentru indeplinirea obiectivelor organizatiei, precum si elaborarea strategiilor de dezvoltare, utilizare, pastrare sau disponibilizare a personalului din cadrul organizatiei. Planificarea resurselor umane reprezinta dupa cum mentioneaza numerosi specialisti in domeniu, ca de exemplu R.C. Appleby si L.A.Klatt, o parte integranta, inseparabila a planificarii organizationale4. in acelasi sens se pronunta si A.Rotaru, A.Prodan, V.A.Chisu si R.Mathis care subliniaza ca planificarea resurselor umane trebuie sa fie corelata, sa se desfasoare in paralel cu planul strategic al organizatiei. Opinia comuna a specialistilor in domeniu este ca, desi reprezinta una dintre activitatile de maxima importanta pentru managementul strategic al organizatiei, planificarea resurselor umane este foarte adesea neglijata in organizatii. in cele mai multe organizatii din tara noastra nu se realizeaza planificarea resurselor umane, sau, in cel mai bun caz aceasta se concentreaza pe necesitatile de personal pe termen scurt, fara a o raporta la planurile pe termen lung ale organizatiei. Consultind opiniile specialistilor in domeniul resurselor umane precum si o serie de manageri de resurse umane ( din intreprinderi clujene ) am ajuns la concluzia ca motivele unei astfel de situatii sunt numeroase: persistenta unei mentalitati invechite din vechiul regim totalitar in care planificarea avea cu totul alta conotatie decit cea fundamentata pe baze stiintifice, lipsa de personal calificat si competent in domeniul resurselor umane, lipsa unui sistem informational computerizat in domeniul resurselor umane, situatia de pe piata fortei de munca ( cu somaj ridicat ) care ii face pe manageri sa creada ca in orice moment vor gasi persoanele de care au nevoie si nu in ultimul rind necunoasterea/nerecunoasterea necesitatii si avantajelor planificarii resurselor umane. Aceasta practica manageriala mai putin dorita este consecinta a faptului ca planificarea resurselor umane nu este integrata pe deplin in planificarea organizationala5. Scopul planificarii resurselor umane este acela de a obtine si pastra personalul necesar ( atit ca numar cit si din punct de vedere al calificarilor si aptitudinilor ) precum si de a anticipa si rezolva problemele legate de surplusul sau deficitul de personal. Este putin probabil ca organizatiile sa supravietuiasca intr-un mediu concurential si cu competitivitate crescinda daca ignora planificarea resurselor umane. Daca bunul cel mai de valoare al unei organizatii consta in oamenii ei, atunci este foarte important sa se investeasca timp si energie in planificarea resurselor umane, deoarece succesul oricarei organizatii depinde in cele din urma de existenta oamenilor potriviti la locul potrivit si in momentul potrivit. Necesitatea planificarii resurselor umane apare evidenta si datorita intervalului de timp care exista de obicei intre recunoasterea nevoii de a ocupa un post si gasirea persoanei potrivite pentru acel post. Aceasta dificultate de a gasi rapid persoanele de care este nevoie pune in pericol realizarea planurilor de dezvoltare a organizatiei. in ceea ce priveste orizontul de timp pentru care se face planificarea resurselor umane , acesta trebuie sa fie in concordanta cu acela la care se refera planificarea organizationala; astfel, perioadele pentru care se realizeaza planificarea resurselor umane pot fi: pe termen scurt (1-2 ani) , pe termen mediu (2-5 ani) si pe termen lung ( peste 5 ani ). Numerosi specialisti in domeniu, ca de exemplu G.A.Cole, M.Armstrong, A. Manolescu, R.Mathis, A.Rotaru si A.Prodan considera ca daca se realizeaza in mod corespunzator, planificarea resurselor umane ofera o serie de avantaje organizatiei, dintre care amintim: * Fiind strins legata de planificarea organizationala permite o mai buna intelegere a influentelor strategiei globale a organizatiei asupra resurselor umane precum si a influentei activitatilor de personal asupra strategiei respective; * Managerii au o imagine mai clara asupra dimensionarii resurselor umane si a deciziilor ce trebuie luate in acest domeniu; * Permite utilizarea si dezvoltarea mai eficienta a resurselor umane deoarece planificarea acestora trebuie sa preceada celelalte activitati de resurse umane; * Reduce fluctuatia de personal deoarece presupune elaborarea unor programe specifice de mentinere a personalului si de dezvoltare a carierei lor in organizatie; * Permite organizatiilor sa evite incertitudinile si riscurile, dezechilibrele sau disproportiile majore in ceea ce priveste personalul organizatiei; * Asigura mentinerea unei forte de munca flexibile si competitive care contribuie la capacitatea organizatiei de a reactiona la schimbare si a se adapta unui mediu incert, in continua schimbare; * Recrutarea si selectia personalului este mult mai eficienta deoarece nevoile de resurse umane sunt anticipate si identificate inainte ca personalul cerut sa fie solicitat. in cazul in care procesului de planificare a resurselor umane ii este acordata importanta in cadrul organizatiei, managerii dispun de o serie de alternative strategice in ceea ce priveste acest proces6: 1. Organizatia poate decide daca este proactiva sau reactiva fata de planificarea resurselor umane. in acest caz, decizia presupune fie anticiparea necesitatilor viitoare si planificarea sistematica a rezolvarii acestora in avans, fie pur si simplu sa incerce sa rezolve problemele pe masura ce apar. Bineinteles ca este de preferat ca organizatia sa planifice si sa administreze cu atentie resursele umane pentru ca, astfel, se asigura ca intotdeauna va exista numarul dorit de angajati bine pregatiti la care sa poata apela oricind este nevoie. 2. A doua alternativa strategica implica formalitatea planului. Organizatia poate opta pentru un plan mai degraba informal (care, de obicei, este aplicabil la nivel managerial si la nivelul angajatilor departamentului de resurse umane) sau poate alege varianta unui plan formalizat, foarte clar constituit, redactat si sustinut cu documente si informatii ajutatoare. Este evident faptul ca cea de-a doua varianta este cea mai productiva in timp, desi nu si cea mai ieftin de realizat. Recurgerea la implementarea unui sistem informational computerizat este un prim pas in facilitarea formalizarii procesului. 3. A treia optiune se refera la tipul de legatura pe care planificarea resurselor umane o are cu planul strategic general. Legatura dintre cele doua componente poate fi foarte slaba sau, dimpotriva, planificarea resurselor umane poate fi complet integrata la nivelul strategiei generale adoptate de organizatia respectiva. Evident, cea mai buna relatie este cea in care cele doua se imbina perfect intr-un tot unitar care serveste aceluiasi scop. 4. Ultima dintre optiunile pe care le poate face o organizatie in procesul de planificare a resurselor umane implica flexibilitatea (capacitatea unui plan de a anticipa si de a rezolva evenimentele neprevazute). Organizatiile evita situatiile incerte si de aceea recurg la planificari de diferite tipuri ceea ce inseamna, intr-o oarecare masura, incercarea de a prezice si prevedea viitoare posibile circumstante si evenimente. in cazul resurselor umane, planificarea poate include enumerarea si luarea in calcul a numeroaselor situatii neprevazute. Planificarea resurselor umane implica o multime de "daca" si trebuie sa cuprinda diferite scenarii; de aici se apreciaza adaptabilitatea si flexibilitatea planului. in cazul in care se dovedeste ca este un plan rigid, acesta poate fi asimilat si introdus intr-un angrenaj general, ceea ce reclama mult timp si efort in obtinerea schimbarilor dorite. De toate caracteristicile optiunilor de mai sus trebuie sa se tina cont in planificarea resurselor umane. Deseori, organizatiile au tendinta sa se situeze fie la stinga fie la dreapta; foarte putine sunt cele care se situeaza la o extrema in cazul anumitor caracteristici ale planului si la cealalta extrema atunci cind este vorba de alte caracteristici(fig. 1.1). Planul de resurse umane Caracteristici Caracteristici Reactiv Proactiv Informal Formal Legatura slaba cu planul Legatura strinsa cu planul strategic general strategic general Lipsit de flexibilitate Flexibil Fig. 1.1 Optiunile strategice in planificarea resurselor umane ETAPELE PROCESULUI DE PLANIFICARE A RESURSELOR UMANE Ca si in cazul definirii planificarii resurselor umane si in ceea ce priveste etapele acestui proces intilnim in literatura de specialitate o serie de modele cu grade diferite de specificitate in functie de conceptiile diferitilor specialisti privind modul de abordare a problematicii respective. Cu toate acestea, marea majoritate a modelelor de planificare cuprind intr-o forma sau alta, urmatoarele etape principale: * Determinarea impactului obiectivelor organizationale asupra resurselor umane; * Previziunea cererii de resurse umane; * Previziunea ofertei de resurse umane; * Estimarea cererii nete de resurse umane ( diferenta dintre necesarul de resurse umane si oferta disponibila in organizatie ); * Elaborarea si dezvoltarea de planuri si programe de actiune pentru a asigura oameni potriviti la locul potrivit. in consecinta, planificarea resurselor umane este un proces complex care necesita parcurgerea mai multor etape. in conceptia noastra, etapele planificarii resurselor umane sunt urmatoarele : ( fig. 2.1 ) Fig. 2.1 Etapele procesului de planificare a resurselor umane (un model de planificare a resurselor umane) Dupa cum se observa din figura, punctul de pornire il reprezinta obiectivele organizatiei. in stabilirea obiectivelor organizatiei trebuie avute in vedere influenta factorilor externi de mediu ca si a oportunitatilor ( posibilitatilor ) de piata la un moment dat; de asemenea un rol important ii revine managerului care trebuie sa aiba calitatea de a formula aceste obiective in concordanta cu posibilitatile organizatiei. Factorii economici reprezinta una dintre cele mai importante categorii din mediul extern care influenteaza obiectivele organizatiei. Contextul economic general cu perioade de stagnare, recesiune si prosperitate afecteaza organizatiile care isi vor stabili obiective de extindere sau de restringere a activitatii. Factorii politici actioneaza direct sau indirect asupra organizatiilor, prin politica economica, sociala, externa, etc. Politica comerciala si fiscala a guvernului si unele restrictii pot afecta pozitiv sau negativ planificarea resurselor umane. De exemplu, unele reglementari in ceea ce priveste importul si exportul de produse industriale sau agricole pot stimula sau, din contra restringe activitatea economica si prin aceasta folosirea sau nefolosirea fortei de munca7. La rindul ei, legislatia influenteaza in mod direct organizatiile, obligindu-le sa respecte anumite reguli sau suprimindu-le pe cele existente. Dupa 1989 in Rominia s-a remarcat abundenta si ritmul rapid de succesiune a legilor, decretelor, hotaririlor, ordonantelor guvernamentale cu care s-au confruntat organizatiile. intr-o viziune simplista, daca o organizatie decide sa-si reduca activitatea, sa se restructureze, ea va concedia oameni. in schimb, daca decide sa se extinda, sa se dezvolte, atunci sunt necesare planuri de recrutare, selectie, pregatire, pentru ca apar noi locuri de munca. in ultimul timp, mediul economic al intreprinderilor s-a caracterizat in general prin recesiune economica, cresterea costului investitiilor, intensificarea concurentei pe o piata caracterizata de incertitudine. in aceste conditii majoritatea intreprinderilor industriale au fost obligate sa-si reduca activitatea, sa se restructureze; aceasta a implicat concedieri, disponibilizari in masa, recalificari de personal. in acest caz planificarea resurselor umane se confrunta cu probleme delicate si dificile si trebuie sa actioneze precaut pentru a nu-si alarma angajatii, furnizorii, colaboratorii si clientii. Pe de alta parte, in ceea ce priveste obiectivele de extindere a organizatiei este mai dificil de determinat cu exactitate perioada in care organizatia poate sa-si dezvolte activitatea si in consecinta planificarea resurselor umane trebuie sa pregateasca o serie de strategii pentru cazuri neprevazute care sa permita solutionarea problemelor. De asemenea nu trebuie neglijati factorii tehnici si tehnologici si impactul acestora asupra obiectivelor organizatiei. intreprinderile care nu inregistreaza o productivitate a muncii competitiva si costuri pe unitate de produs comparabile cu ale concurentei va pierde piata; in consecinta acestea trebuie sa opteze pentru inovare. intreprinderile industriale rominesti se confrunta cu probleme serioase din acest punct de vedere, marea lor majoritate fiind nevoite sa-si modernizeze tehnologiile in conditiile confruntarii cu lipsa resurselor financiare necesare achizitionarii lor. Odata ce obiectivele organizatiei au fost specificate, comunicate si intelese de toti cei in cauza, compartimentul de resurse umane trebuie sa-si specifice obiectivele de resurse umane; in acest sens organizatia trebuie sa-si analizeze numeric si structural angajatii, conditiile de munca, rezultatele si performantele muncii lor, impactul obiectivelor organizatiei asupra nevoilor de personal. Strategia in domeniul resurselor umane cuprinde un set de activitati menite sa infaptuiasca obiectivele specifice de resurse umane in concordanta cu obiectivele organizatiei. Aceasta are menirea de a ajuta organizatia sa-si mentina sistemele de planificare flexibile, in conditii de variabilitate ridicata. Avind in vedere ca obiectivele de resurse umane ii priveste in mod direct pe angajatii organizatiei, acestia ar trebui consultati pentru a surprinde nevoile, nemultumirile si aspiratiile lor; numai in acest mod se pot stabili obiective comune, acesta fiind primul pas spre realizarea lor. Obiectivele de resurse umane trebuie sa fie corelate cu obiectivele din celelalte domenii de activitate si pot sa cuprinda o mare varietate de activitati din domeniul resurselor umane: angajarea, pregatirea si dezvoltarea angajatilor, motivarea si remunerarea acestora, etc. in continuare vom prezenta citeva exemple de astfel de obiective de resurse umane : * Implementarea unui plan de dezvoltare a carierei angajatilor incepind cu data de ....; * Crearea unei baze de date computerizate a tuturor calitatilor si aptitudinilor angajatilor pina la ......; * Implementarea unui program de angajare a persoanelor foarte tinere pina la ......; * Reducerea fluctuatiei personalului cu 20% pina la .....; * Introducerea unui sistem de recompensare in functie de performantele profesionale individuale ale angajatilor incepind din........ Dupa ce s-au stabilit obiectivele organizatiei si implicit obiectivele de resurse umane, sunt necesare o prognoza a cererii , respectiv a ofertei de personal. O serie de specialisti in domeniul resurselor umane considera ca pentru orice prognoza a resurselor umane trebuie sa se aiba in vedere previziunile viitoarelor nivele de activitate. Astfel, de exemplu R.Mathis , P.Nica , C.Rusu enuntau ca in efectuarea oricarei prognoze a resurselor umane se vor avea in vedere prognozele tehnologice, prognozele privind evolutia pietei, prognozele financiare, prognozele privind piata resurselor umane si prognozele privind potentialul uman si material al organizatiei8. in acest sens se incearca, de fapt, asa cum mentioneaza C.D.Fisher, sa se dea un raspuns cit mai adecvat la urmatoarea intrebare: "Cit de multi si ce categorii de oameni vor fi necesari in viitor pentru indeplinirea planurilor organizatiei ? " 9 Se poate aprecia ca in cadrul prognozei cererii resurselor umane se au in vedere doua aspecte : * Estimarea numarului de angajati necesari, avind in vedere planul de afaceri al organizatiei, previziunile privind productia si vinzarile, schimbarile tehnologice ce pot sa apara, productivitatea muncii etc. * Estimarea tipului de angajati necesari in sensul combinatiei de cunostinte, calitati, aptitudini si experienta necesare in cadrul organizatiei; orice modificare a aptitudinilor, cunostintelor sau altor categorii de cerinte in privinta angajatilor, (ce rezulta din modificarile tehnologice sau de alta natura, incorporate in planul strategic general) trebuie evaluate astfel incit sa se poata realiza planuri de recrutare, pregatire, dezvoltare a resurselor umane de care organizatia are nevoie. Combinatia de calitati si experienta necesare angajatilor firmei este mult mai greu de estimat. De cele mai multe ori estimarile se fac prin mentinerea "distributiei " actuale de angajati pe departamente si categorii de posturi10. Previziunea necesarului de resurse umane al unei organizatii poate fi realizata folosind o larga varietate de metode, mai simple sau mai complexe , prezentate pe larg in literatura de specialitate. Astfel, de exemplu, L.I.Nistor clasifica prognozele in functie de metodele utilizate la studierea proceselor si fenomenelor viitoare in 11: * Prognoze rationale, care la rindul lor se pot grupa in : -prognoze explorative: pornesc de la cunoasterea trecutului si prezentului, urmarind ca, prin prelucrarea cu anumite metode a informatiei din domeniul cercetat sa prelungeasca tendintele reflectate in continutul, directiile si amploarea fenomenelor si proceselor viitoare; -prognoze normative: se fundamenteaza pornind de la un fenomen sau proces considerat ca obiectiv final de atins in ultimul an al orizontului prognozei; * Prognoze intuitive : se intemeiaza pe cunostintele, gindirea creatoare , experienta si aprecierile specialistilor cu privire la alternativele si conditiile de evolutie posibila a fenomenelor in viitor. Majoritatea specialistilor considera ca cele mai utilizate metode folosite pentru previziunea cererii de personal sunt cele intuitive ( brainstorming, Delphi ), deoarece sunt mai simple , pot fi aplicate mai rapid si nu presupun analize sofisticate. Vom prezenta in continuare metodele de prognoza a cererii de resurse umane cel mai frecvent utilizate : * Judecata manageriala Aceasta constituie o metoda tipica de previziune a cererii de resurse umane folosita mai ales in organizatiile mici sau in cadrul acelora care nu au o baza de date necesara pentru utilizarea unor metode mai sofisticate. Managerii de nivel superior sau fiecare sef ierarhic al subdiviziunilor organizatorice decid numarul si tipul de angajati de care este nevoie in functie de viitoarele dezvoltari integrate in strategia globala a organizatiei . M. Armstrong12 apreciaza ca pe termen scurt, daca se vor gasi angajati de care este nevoie, aceasta metoda poate fi folositoare , dar nu este o abordare valida pentru planificarea de lunga durata sau in conditiile in care exista probleme serioase in ceea ce priveste angajarea si concedierea personalului. * Metoda Delphi ( metoda anchetei interactive ) Aceasta este o procedura specializata de colectare a estimarilor unui grup de specialisti ( experti ) urmarind obtinerea consensului acestora in legatura cu previziunea necesarului de resurse umane. Prin urmare, in metoda Delphi expertii ( care trebuie sa cunoasca foarte bine specificul activitatilor desfasurate si sa posede cunostintele necesare domeniului resurselor umane ) sunt supusi unei serii de chestionari numite reprize interactive. Cu ajutorul chestionarelor, expertii vor face estimari independente a necesitatilor viitoare de resurse umane, comunicind explicatiile necesare si motivindu-si raspunsurile. Rezultatele chestionarilor vor fi analizate (de catre coordonatorul grupului), sintetizate si returnate impreuna cu un set de intrebari suplimentare pentru lamurirea unuia sau altuia dintre aspecte. Procesul continua in mai multe runde (in general 3-5 runde) pina cind se considera ca raspunsurile primite exprima un consens general ( care exista atunci cind exprima acordul a cel putin 50 % din expertii consultati ). Un aspect important al acestei metode il reprezinta anonimatul sau; acest fapt duce la evitarea "gindirii in grup " si reduce conflictul dintre membrii comisiei. A.Manolescu13 apreciaza ca metoda Delphi este folosita indeosebi in cadrul organizatiilor unde specificul activitatii lor face dificila cuantificarea unor estimari privind volumul activitatilor viitoare si, datorita faptului ca poate dura mai multe luni, nu este recomandata daca rezultatele sunt cerute foarte rapid. * Metoda analizei/proiectiei tendintelor Esenta metodei consta in transpunerea in viitor a tendintei constatate in perioada precedenta. Se porneste deci de la premisa ca in evolutia unui fenomen sau proces nu vor aparea mutatii fundamentale care sa modifice semnificativ aceasta evolutie. Rezultatele obtinute prin folosirea acestei metode depind intr-o mare masura de corectitudinea si pertinenta informatiilor si de capacitatea evaluatorilor de a reflecta cit mai corespunzator realitatea ( ei trebuie sa evite proiectia in viitor a unor fenomene si procese care sub incidenta anumitor factori negativi isi pot modifica in mod suprinzator evolutia ). * Tehnici bazate pe studiul muncii Studiul muncii reprezinta un ansamblu integrat de tehnici si metode folosite pentru cercetarea analitica, sistematica si critica a proceselor de munca in vederea obtinerii unei eficiente economice sporite si stabilirii cantitatii de munca necesara pentru efectuarea lucrarilor sau indeplinirea sarcinilor14. Avind in vedere ca prin definitie se urmareste determinarea duratei operatiilor sau a cantitatii de munca necesara, aplicarea tehnicilor bazate pe studiul muncii este posibila in cazul proceselor/activitatilor care permit masurarea concreta a muncii. in cazul activitatilor productive se stabilesc standardele muncii (norma de timp, timpul efectiv de lucru al unui muncitor luind in calcul si nivelul timpilor neproductivi) iar apoi se calculeaza numarul necesar de angajati prin aplicarea standardelor la volumul planificat al productiei. * Analiza raporturilor Aceasta metoda consta in studierea raporturilor existente intre numarul unui tip de angajati si un alt tip, intre nivelele de activitate si numarul angajatilor si estimarea cerintelor viitoare de resurse umane in concordanta cu modificarile nivelelor de activitate. * Metode /modele matematice Pentru a constitui un model matematic pentru previziunea necesarului de resurse umane se iau in calcul unul sau mai multi factori care au legatura cu cererea de resurse umane, ca de exemplu: -numarul de angajati in fiecare an ( cu ajutorul caruia se va stabili tendinta crescatoare sau descrescatoare a numarului de angajati ) ; -prognoza referitoare la productia viitoare sau la vinzarile viitoare ; -previziunea cererii de resurse umane cu ajutorul productivitatii muncii; aceasta metoda are la baza ipoteza ca necesarul de angajati creste liniar cu volumul de munca ce trebuie efectuat, ipoteza care nu este intotdeauna corecta. * Metode statistice Avind in vedere complexititatea acestor metode ( analiza regresiei , simularile , etc. ) G.A.Cole15 apreciaza ca utilizarea lor in activitatea de planificare a resurselor umane revine in cea mai mare parte organizatiilor de studiu si cercetare si statisticienilor din cadrul aparatului administrativ de stat. Cu toate acestea, multe organizatii recurg la analize statistice asupra fluctuatiei fortei de munca, a stabilitatii fortei de munca si a altor indicatori de acest gen. Urmatoarea etapa a planificarii resurselor umane consta in prognoza ofertei de resurse umane care are drept rezultat estimarea numarului posibil de indivizi disponibili din interiorul sau din exteriorul organizatiei. in consecinta evaluarea ofertei de forta de munca ia in considerare doua surse de personal ( interne si externe ) si are in vedere urmatoarele directii principale: * Analiza ofertei interne sau a personalului existent in organizatie ( piata interna a fortei de munca ); * Analiza ofertei externe sau a personalului potential ( piata externa a fortei de munca). Analiza ofertei interne de resurse umane Oferta interna este formata din toti angajatii organizatiei; unii dintre acestia nu pot satisface exigentele locurilor de munca prezente sau viitoare, altii pot satisface aceste exigente prin raminerea in continuare pe acelasi post, prin transfer sau promovare pe alte posturi. Oferta interna de forta de munca este supusa permanent variatiilor atit din punct de vedere cantitativ (ca urmare a deceselor, pensionarilor, demisiilor, transferurilor ) cit si calitativ ( prin modificarea calitatilor, cunostintelor si aptitudinilor angajatilor ). in aceste conditii organizatiile trebuie sa aiba permanent o situatie clara in ceea ce-i priveste pe angajatii acestora. Dupa M.Armstrong 16, analiza ofertei interne de resurse umane cuprinde : 1. O analiza a resurselor umane existente in organizatie; 2. O analiza a pierderilor potentiale de resurse umane existente; 3. O estimare a efectelor absenteismului si modificarilor conditiilor de munca (politicile privind timpul suplimentar de munca, durata concediilor, sistemele de schimburi, politica de angajare cu jumatate de norma, etc.) 4. O estimare (o prevedere) a rezultatelor diferitelor scheme de pregatire a resurselor umane (previziunea performantelor viitoare ale angajatilor in urma absolvirii cursurilor , previziunea "pierderilor naturale" in timpul cursului etc.). O analiza detaliata a resurselor umane existente in organizatie cuprinde numeroase domenii de interes referitoare la angajati: -numar si structura; -virsta, sex; -studii, pregatire profesionala, experienta; -aptitudini si abilitati specifice; -domenii de interes, preferinte speciale ale angajatului in ceea ce priveste munca ( tip de munca, localizare, etc) ; -evolutia carierei profesionale; -fise de evaluare a performantelor profesionale etc; Asemenea informatii se pot regasi intr-un inventar/fisa a competentelor angajatilor care se poate intocmi la nivelul fiecarei subdiviziuni organizatorice sau printr-un sistem informational computerizat. Existenta acestui inventar a competentelor angajatilor si implicit analiza lui permite: -evaluarea rapida a cunostintelor, aptitudinilor, abilitatilor existente in organizatie; -planificarea in mod eficient a programelor de pregatire si perfectionare profesionala; -decizii pertinente in ceea ce priveste transferul sau promovarea unor angajati, demararea actiunilor de recrutare si selectie. in cadrul acestei activitati trebuie analizate si o serie de alte aspecte de care trebuie sa se tina cont in planificarea resurselor umane, ca de exemplu: -absenta unor categorii de personal necesare in viitor; -dezechilibre existente in cadrul piramidei virstelor angajatilor; -existenta unui sistem deficitar de promovare a angajatilor, etc. O serie de specialisti in domeniul resurselor umane apreciaza ca evaluarea rezultatelor muncii angajatilor are o importanta deosebita in planificarea resurselor umane. Astfel, de exemplu, R.Mathis, P.Nica si C.Rusu 17 considera ca aprecierea si analiza rezultatelor devine un mecanism de autocontrol al planificarii resurselor umane, deoarece ele determina modificarea efectivului de personal si schimbarea prognozei potentialului intern pentru urmatorul ciclu. in urma analizei se poate constata ca unii angajati corespund necesitatilor firmei, iar altii nu. Pe linga analiza ofertei de resurse umane existenta in organizatie, de o deosebita importanta este si analiza pierderilor de resurse umane ( masura in care diferite categorii de angajati pleaca ). Aceasta are o contributie importanta in previzionarea pierderilor viitoare si implicit a viitoarelor cerinte de inlocuire. Trebuie acordata o atentie deosebita cauzelor (motivelor) care provoaca aceste pierderi pentru a ghida spre masurile si actiunile necesare reducerii acestora. Prognoza ofertei interne de resurse umane este un proces complex care se realizeaza in special cu ajutorul "judecatii manageriale". Teoria si practica manageriala in domeniul resurselor umane sugereaza o serie de intrebari tipice la care managerii trebuie sa caute raspunsuri in procesul de analiza a ofertei interne de resurse umane, dintre care amintim: -Care sunt categoriile de angajati de care dispune organizatia? -Care este numarul de angajati in fiecare categorie? -Care sunt capacitatile si aptitudinile de care dispun angajatii existenti? -Care este nivelul de performanta atins de diverse categorii de angajati? -Cit de usor si oportun este sa fie transferati angajatii de pe un post pe altul ? -Citi dintre angajati sunt pregatiti pentru promovare in posturi cu exigenta sporita? -Ce fel de programe de instruire poate adopta organizatia ( in limita rezonabilului ) pentru a facilita procesul de promovare? -Exista probleme legate de eventualele dezechilibre intre sexe , virsta sau intre personalul cu experienta si cel fara experienta? -Care este rata fluctuatiei personalului pe total, pe categorii si compartimente? -Care sunt principalele motive pentru care angajatii parasesc organizatia? -Citi angajati sunt in prag de pensionare? Desi este cea mai simpla si eficienta metoda de prognoza a ofertei interne, judecata manageriala nu este singura metoda ce poate fi folosita; mai amintim aici matricea de tranzitie ( care descrie probabilitatea ca un angajat sa ramina pe acelasi post si sa desfasoare aceeasi activitate, probabilitatea de a desfasura o alta activitate in cadrul organizatiei sau de a o parasi), simularea pe calculator a completarii cu personal ( care este o metoda sofisticata si complexa, dificultatea contind in identificarea variabilelor cheie care afecteaza viitoarele tendinte), programarea liniara ( care este o metoda cantitativa de analiza, esenta ei constind in identificarea unei functii obiective exprimata sub forma unei ecuatii matematice, subiect al unui sir de constingeri, exprimate de asemenea sub forma matematica ) , metoda Delphi, etc. * Analiza ofertei externe de resurse umane ( piata fortei de munca) Privita in sensul ofertei de forta de munca, piata fortei de munca cuprinde totalitatea indivizilor care poseda cunostintele, calitatile si abilitatile cerute de o organizatie la un anumit moment dat. Capacitatea organizatiei de a exploata integral si eficient piata fortei de munca depinde de masura in care aceasta analizeaza si ia in considerare informatiile si diversitatea de factori care influenteaza oferta de forta de munca. Pentru a putea aprecia in mod corect oferta externa de forta de munca, fiecare organizatie trebuie sa fie in permanenta la curent cu o serie de aspecte de pe piata fortei de munca si anume: schimbarile demografice in structura populatiei, populatia activa, populatia ocupata, somajul ( ca numar de someri si structura acestora ) , rata de participare la forta de munca a populatiei in virsta de munca ( 15-64 ani) , nivelul de educatie si instruire a populatiei etc. in ultimele decenii piata fortei de munca a inregistrat citeva schimbari importante, dintre care enumeram: imbatrinirea populatiei active, cresterea ponderii populatiei feminine in populatia activa, ridicarea nivelului de instruire, mobilitatea scazuta a fortei de munca, conjugata cu lipsa unor programe de reconversie profesionala, lipsa masurilor active adecvate pentru reabsorbtia somerilor pe piata fortei de munca, care au creat si creeaza tensiuni sociale si o crestere alarmanta a somajului. Piata fortei de munca a fost si este influentata si de schimbarile tehnologice care se reflecta asupra locurilor de munca, a conditiilor si continutului muncii. Pe termen scurt inovatiile tehnologice suprima anumite locuri de munca, dar pe termen lung duc la crearea de noi locuri de munca (prin dezvoltarea organizatiei ) . J.M.Peretti18 apreciaza ca accelerarea mutatiilor tehnologice antreneaza o imbatrinire mai rapida a calificarilor, fiind afectate continutul muncii si competentele solicitate din partea salariatilor. in consecinta organizatiile trebuie sa previzioneze impactul efectelor introducerii noilor tehnologii asupra resurselor umane vizind doua directii principale de actiune: adoptarea unei strategii de formare a personalului propriu si dezvoltare a competentelor necesare valorificarii inovatiilor tehnologice si, pe de alta parte, atragerea in organizatie a personalului calificat. Deoarece toate organizatiile trebuie sa-si asigure personalul din aceeasi piata a fortei de munca, eficienta activitatii acestora depinde si de capacitatea si abilitatea lor de a concura pentru asigurarea resurselor umane necesare. Este necesar sa se ia in consideratie competitia de pe piata fortei de munca in ceea ce priveste modalitatile de recrutare/selectie, salariile, premiile si alte beneficii acordate angajatilor, conditiile de munca si de dezvoltare profesionala, metodele de pastrare in organizatie a personalului superior calificat. Pe o piata competitiva a fortei de munca neluarea in consideratie a acestor factori va avea ca rezultat o calitate scazuta a fortei de munca, conflicte, absenteism si fluctuatie accentuata a acesteia. G.A.Cole19 apreciaza ca incepind din anii '90 ( spre deosebire de anii '70) piata fortei de munca este una a cumparatorului (angajatorului) adica initiativa se mentine ferm in miinile celor care angajeaza -fiind mult deosebita de piata vinzatorului (a angajatilor) de acum 30 de ani. P.W.Anthony20 si colaboratorii apreciaza ca relatia dintre cerintele unei organizatii in ceea ce priveste locurile de munca si piata fortei de munca este privita de manageri ca un proces secvential, in cadrul caruia organizatia stabileste mai intii cea mai buna structura de lucru in termeni de continut si cerinte a muncii, determina valoarea fiecarei slujbe in procesul de productie (evaluarea muncii) si apoi angajeaza resurse umane care sa corespunda acestor cerinte. in contextul economic si social din tara noastra, cu o piata a fortei de munca cu somaj ridicat, pentru majoritatea posturilor, persoanele cu pregatirea/calificarea ceruta sunt disponibile. Cu toate acestea, modificarile permanente din cadrul pietei fortei de munca pot sa duca la lipsa de personal pe de o parte si la surplus pe de alta parte. Organizatiile se confrunta cu o lipsa de personal atunci cind disponibilitatile de resurse umane cu o anumita pregatire /calificare difera in mod semnificativ de cerintele organizatiei sau cind descopera ca salariul mediu pe piata fortei de munca corespunzator calificarii respective este atit de mare incit nu isi permit sa angajeze persoane necesare pentru posturile respective. Pentru aceste categorii specifice de angajati concurenta intre angajatori este acerba. Aceasta dislocare a resurselor umane determina partial inflatia, deoarece managerii maresc salariile doar pentru citiva angajati calificati din domeniile foarte solicitate21. Pe de alta parte, multe din persoanele care isi cauta de lucru nu sunt angajate pentru ca nu au calificarea/pregatirea ceruta; apare astfel un surplus dintr-o anumita categorie de potentiali angajati pe piata fortei de munca. Referitor la oferta externa de forta de munca, P.W.Anthony22 apreciaza ca managerii ar trebui sa utilizeze forta de munca diversa ( ca sex , cultura, virsta, etnie) ca o arma competitiva pentru a ajuta organizatiile sa valorifice piata fortei de munca si sa poata concura pe plan mondial. Un alt factor important cu influenta asupra ofertei de forta de munca externa este contextul economic si social. G.A. Cole23 apreciaza ca daca activitatea economica se afla in declin, situatie in care se inregistreaza si o rata ridicata a somajului, din punctul de vedere al angajatorului, piata fortei de munca este mai usor de exploatat. in schimb, daca economia se dezvolta accelerat, atunci exista un deficit al ofertei in majoritatea categoriilor de forta de munca, deci angajatorii considera ca au de-a face cu o piata dificila. Pe linga factorii enumerati mai devreme, factorii politici, legislatia ( in special cea referitoare la politicile pasive si active de ocupare a fortei de munca ) factorii educationali, modificarile in valorile sociale si alti factori externi trebuie analizati si luati in consideratie in prognozarea ofertei externe de resurse umane si implicit la planificarea resurselor umane ale organizatiei. Urmatorul pas important ce tine de planificarea resurselor umane este proiectarea si analiza posturilor din organizatie. in cazul in care se constata necesitatea crearii unor noi posturi in cadrul organizatiei pentru indeplinirea obiectivelor stabilite, acestea trebuie proiectate, in special pentru a putea stabili continutul postului si calitatile necesare titularului postului. Proiectarea postului este procesul prin care se stabilesc sarcinile, autoritatea si responsabilitatile ce vor fi alocate unui anumit post, precum si metodele/procedurile ce vor fi folosite pentru indeplinirea acestora, relatiile care trebuie sa existe intre ocupantul postului si superiorii, subordonatii sau colegii sai, si recompensele ce i se cuvin titularului postului. Posturile existente deja in cadrul organizatiei trebuiesc analizate.Cu ajutorul analizei posturilor se vor obtine informatii privind sarcinile, indatoririle, autoritatea si responsabilitatea fiecarui post (descrierea postului) pe de o parte si cunostintele, experienta, calitatile si aptitudinile necesare ocupantului postului respectiv ( specificatia postului) pe de alta parte. Aceasta etapa este foarte importanta deoarece organizatiile care considera configuratia particulara a fiecarui post la un anumit moment drept general valabila fac o mare greseala. Aceasta, deoarece apar modificari ale tehnologiilor pe de-o parte si modificari in nivelul aspiratiilor si calificarilor pe de alta parte. Examinarea locurilor de munca in raport cu noile schimbari tehnologice poate sa aiba ca rezultat reproiectarea posturilor in organizatie ceea ce va avea un impact major asupra angajarii, completarii cu personal, pregatirii si asupra altor aspecte ale planificarii resurselor umane. Pe de alta parte trebuie luate in considerare eventualele modificari in ceea ce priveste calificarile, aspiratiile si motivatia angajatilor, elemente care vor duce la o redefinire si reproiectare a posturilor care sa oglindeasca aceste schimbari. Odata ce a avut loc prognoza cererii de resurse umane in concordanta cu obiectivele organizatiei si s-a realizat proiectarea si analiza posturilor se poate estima necesarul de personal pentru fiecare post sau categorie profesionala pe calificari, aptitudini, experienta sau alte elemente luate in calcul. in functie de informatiile obtinute prin analiza posturilor si de prognoza ofertei de resurse umane (atit din surse interne cit si externe organizatiei) se estimeaza disponibilul de personal pe calificari, aptitudini sau experienta. Comparindu-se necesarul de resurse umane cu disponibilul, concluzia generala se incadreaza in una din urmatoarele posibilitati: * Disponibilul de resurse umane existent este mai mult sau mai putin apropiat de necesarul de personal pe fiecare post sau categorie profesionala; * Disponibilul de resurse umane existent depaseste necesarul de personal pentru anumite posturi sau categorii profesionale; * Disponibilul de resurse umane este mai mic decit necesarul pentru anumite posturi sau categorii profesionale; Cea de-a doua posibilitate este frecvent intilnita in intreprinderile industriale rominesti aflate in plin proces de restucturare si reducere a activitatii. in unele situatii estimarile privind disponibilul si necesarul de resurse umane sunt in echilibru ( ca numar total de angajati ) dar apar diferente intre acestea in ceea ce priveste distributia angajatilor pe diverse pozitii, birouri sau departamente . in acest caz echilibrul poate fi realizat prin transferul si promovarea angajatilor sau cu ajutorul diferitelor programe de instruire ( perfectionare profesionala, recalificare ) . Ultima etapa a procesului de planificare a resurselor umane consta in elaborarea planurilor sau programelor de actiune care, in conceptia lui M. Armstrong decid felul in care pot fi atinse obiectivele resurselor umane; acesta prezinta o serie de exemple de astfel de planuri sau programe de actiune24: * Planul de recrutare care stabileste -numarul si tipul de persoane necesare si perioada in care este nevoie de acestea; -orice problema speciala de oferta de resurse umane si felul in care trebuie rezolvata; -programul efectiv de recrutare a resurselor umane. * Planul de dezvoltare a resurselor umane prin care se determina: -numarul de persoane pregatite de care este nevoie si programul de recrutare si pregatire al lor; -numarul personalului existent care are nevoie de pregatire sau recalificare si programul de pregatire; -noile cursuri care urmeaza sa fie dezvoltate sau modificarile care se fac asupra cursurilor existente. * Planul de pastrare a angajatilor in organizatie care va descrie actiunile necesare pentru a reduce pierderile de personal: -probleme de salarizare: cresterea nivelelor salariilor si modificarea /imbunatatirea structurii sistemului de salarizare pentru a face fata competitiei, pentru reducerea inegalitatilor si reducerea fluctuatiei; introducerea procedurilor de relationare a recompenselor la performantele si efortul angajatilor; -probleme legate de nemultumirea angajatilor in ceea ce priveste cariera , oferirea unor posibilitati pentru dezvoltarea carierei si asigurarea ca angajatii le cunosc; extinderea posibilitatilor de pregatire si perfectionare, adoptarea si implementarea politicilor de promovare din interior si introducerea procedurilor mai sistematice si echitabile de promovare; -probleme legate de conflictele de munca: introducerea unor proceduri mai eficiente de consultanta, participare si rezolvare a plingerilor, imbunatatirea comunicarii in organizatie prin informare permanenta a angajatilor; coeziunea grupului de munca; educarea si pregatirea conducerii pentru imbunatatirea relatiilor sale cu angajatii ; -probleme legate de recrutarea si selectia angajatilor: imbunatatirea procedurilor de recrutare si selectie pentru a se asigura ca cerintele locului de munca sunt specificate cu exactitate si ca persoanele selectate se potrivesc postului; asigurarea ca, candidatii au o imagine realista a postul pe care doresc sa il ocupe, a salariului si conditiilor de munca. -modificari in cerintele de munca: asigurarea ca selectia si procedurile de promovare se potrivesc capacitatilor angajatilor de a face fata cerintelor muncii pe care trebuie sa o indeplineasca; asigurarea unei pregatiri adecvate sau a unor perioade de ajustare cind conditiile de lucru se modifica. * Planul de redezvoltare care va stabili programe pentru transferul sau recalificarea angajatilor existenti. Toate aceste programe si multe altele (in functie de specificul firmei) incununeaza activitatea de planificare a resurselor umane prin rezolvarea problemelor legate de existenta/inexistenta resurselor umane menite sa asigure realizarea obiectivelor strategice propuse. Avind in vedere ca in mod concret planificarea resurselor umane in concordanta cu obiectivele organizatiei are drept rezultat constatarea existentei unui surplus sau a unui deficit de resurse umane, managementul resurselor umane trebuie sa-si concentreze atentia pe elaborarea si aplicarea unor actiuni care sa solutioneze dezechilibrele existente. 1 Cole, G.A., Personnel Management, D.P. Publications Ltd., London, 1993, pg. 114 2 Rotaru, A., Prodan, A., Managementul resurselor umane, Ed. Sedcom Libris, Iasi, 1998, pg. 45 3 Anthony, P.W., s.a. Human Resource Management, a strategic aproach, the Dryden Press, Forth Worth, S.U.A., 1999, pg. 134 4 Manolescu, A., Managementul resurselor umane, Ed. Economica, Bucuresti, 2001, pg. 246 5 Manolescu, A., Managementul resurselor umane, Ed. Economica, Bucuresti, 2001,pg. 246 6 Anthony, W.P., s.a. Human Resource Management- A Strategic Approach , The Dryden Press, USA, 1999, pg. 120-121 7 Rotaru, A., Prodan, A., Managementul resurselor umane, Ed. Sedcom Libris, Iasi, 1998, pg. 49 8 Mathis, R., Nica, P., Rusu, C., Managementul resurselor umane, Ed. Economica, Bucuresti, 1997, pg. 31 9 Manolescu, A., Managementul resurselor umane, Ed. Economica, Bucuresti, 2001,pg. 252 10 Consilier Managementul resurselor umane, Ed. Rentrop & Straton, Bucuresti, 2000,pg. P27008 11 Nistor, L., I., Planificarea si prognoza dezvoltarii economico-sociale , Ed. Didactica si Pedagogica , Bucuresti, 1980, pg. 35 12 Armstrong, M., A Handbook of Human Resource Management, Kogan Page Ltd, London, 1990, pg. 126 13 Manolescu, A., Managementul resurselor umane, Ed. Economica, Bucuresti, 2001, pg. 254 14 Purdea, D., Osoian, C., Organizarea ergonomica a muncii, Curs litografiat la Universitatea Crestina D. Cantemir, Cluj-Napoca, 1997, pg. 102 15 Cole, G.A., Personnel Management , D.P. Publications Ltd., London, 1993, pg. 151 16 Armstrong, M., A Handbook of Human Resource Management , Kogan Page Ltd., London, 1990, pg. 128 17 Mathis, R., P. Nica, C. Rusu, Managementul resurselor umane, Ed. Economica , Bucuresti, 1997, pg. 31 18 Peretti, J.M., Ressources humaines, Ed. Vuibert-Gestions, Paris, 1994, pg. 18, 1994, pg. 18 19 Cole, G.A., Personnel Management, D.P. Publicatins Ltd., London, 1993,pg. 157 20 Anthony;P.W.s.a., Human Resource Management, a strategic approach, The Dryden Press,Forth Worth, S.U.A., 1999, pg. 136 21Idem, pg. 137 22 Idem, pg. 136 23 Cole , G.A., Personnel Management , D.P.Publications Ltd, London, 1993, pg. 156 24 Armstrong, M., A Handbook of Human Resource Management, Kogan Page Ltd., London, 1990, pg. 130 --------------- ------------------------------------------------------------ --------------- ------------------------------------------------------------ 1 6 